Interaktiewe kookdemonstrasie met sjefs, wynmakers en KWV | Vrouekeur
Geskryf deur Maryke Roberts 10/10/2018
Sjef Mynhardt Joubert verduidelik hoe die gaste self hul voorgereg gaan maak deur van die wonderlike bestanddele op sy tafel te gebruik. Jolize van Wyk, KWV se wêreldhandelsmerkbestuurder, staan langs hom.
’n Klein groepie gaste is onlangs deur KWV na ’n interaktiewe kookdemonstrasie in die kombuis en eetkamer van die KWV sjef Mynhardt Joubert genooi
Die oggend was getiteld “Botaniese Laat-ontbyt” en KWV vier vanjaar sy 100ste verjaardag.
Onder die gaste was die KWV wynmaker, Wim Truter en wingerdboudkundige Marco Ventrella. Met die aankoms by Mynhardt se dakwoonstel in die Paarl, wat ook as sy ateljee en onthaalplek dien, is gaste met KWV se Cruxland gin en tonics verwelkom en daarna is al die geregte met die Classic Collection gepasmaat.
Die gaste is almal in kookspanne opgedeel, wat die voorgeregte vir die oggend moes maak. Elke span moes ’n wyn uit die KWV Classic Collection kies en kon hul gereg pasmaat met: Chenin Blanc, Grenache Blanc, Petit Verdot of Shiraz.
Die kombuis was ’n miernes van bedrywighede met vier verskillende werk- en kookstasies en spanne wat baie innoverend met hul disse was. Gaste het op Twitter en Instagram met @KWVwines #ClassicCollection #BotanicalBrunch #DoLife #KeepItSimple #WinningAtLife as hutsmerke, hul skeppings vertoon en lekker kompeterende gees onder mekaar opgewerk.
Sjef Mynhardt het die hoofgereg, ’n handgemaakte pasta met hoender en ’n suurroomsous, berei en die oggend met ’n reuse pavlova met blomme versier, afgesluit. Die nagereg is met die KWV Classic Collection Cape Tawny en KWV Classic Collection Medium Sherry geniet.
Die nagereg was ’n reuse pavlova met vars blomme.
Wynmaker Wim Truter van KWV en sjef Mynhardt Joubert klink ’n glasie Cruxland gin en tonic.
Die vier wyne waaruit gaste kon kies om saam met hul voorgeregte te bedien, was die KWV Classic Collection Chenin Blanc, KWV Classic Collection Grenache Blanc, KWV Classic Collection Petit Verdot en KWV Classic Collection Shiraz.
Al die groepe se voorgeregte wat met verskillende wyne gepasmaat is het voortreflik gelyk en geproe.
Ons groep se twee voorgeregte is met die KWV Classic Collection Petit Verdot gepasmaat.
Om by die botaniese laatontbyt-tema te bly, was die tafel ’n blommefees en selfs die spyskaarte en plekmatjies so in die lente-luim.
Sjef Mynhardt Joubert verwelkom gaste met Cruxland gin en tonic met allerhande interessante garnering soos dungesnyde beet.
Koukus met wynmakers lewer interessante insigte
Bottelary Hills opskiet-middagetes bring hulde aan…
Wynmakers: Adi Badenhorst en Duncan Savage
Wynmakers: Four Cousins